Eelnõu

NARVA LINNAVOLIKOGU

OTSUS
__.__.2019 nr __
Erakooliseaduse § 5⁴ lg 2 p 8² antud ülesande lahendamise volitamine
1.Asjaolud ja menetluse käik

MTÜ Hariduse Ühing „Tuum“ (registrikood 80562373) teatas 03.10.2019. a kavatsusest esitada haridus- ja teadusministeeriumile taotluse erakooli tegevusloa saamiseks. Hariduse Ühing “Tuum” kavatseb taotleda põhikooli ja gümnaasiumi tegevusloa andmist. Taotluses andis Hariduse Ühing „Tuum“ järgmist informatsiooni asutatava erakooli kohta:

· kavandatud erakool on üldhariduskool I-III kooliastmetes ja gümnaasiumis riikliku õppekavaga ettenähtud hariduse andmiseks;
· kavandatud kool hakkab töötama hoones aadressil Mõisa tänav 6, Narva;
· erakooli õppekeel on vene keel;
· erakool kavatseb rakendada õppekava alates 01.09.2020. a;
· kavandatud erakooli puhul tegemist on nn waldorftüüpi kooliga.
Erakooliseaduse § 5⁴ lg 2 p 8² kohaselt esitatakse tegevusloa taotluses põhikooli ja gümnaasiumi puhul erakooli asukohajärgse kohaliku omavalitsuse kirjalik arvamus. Kohaliku omavalitsuse korralduse seaduse § 22 lg 2 kohaselt otsustab õigusaktiga kohaliku omavalitsuse pädevusse antud küsimused omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule. Ülesande lahendamise volitamine Narva Linnavalitsusele on otstarbekas, et muuta MTÜ Hariduse Ühing „Tuum“ esitatud taotluse menetlemine kiiremaks.
2. Õiguslikud alused
Kohaliku omavalitsuse korralduse seaduse § 22 lg 2 kohaselt otsustab õigusaktiga kohaliku omavalitsuse pädevusse antud küsimused omavalitsusüksuse nimel volikogu, kes võib nende küsimuste lahendamise volitada linnavalitsusele.
3. Otsus

Volitada Narva Linnavalitsusele erakooliseaduse § 5⁴ lg 2 p 8² antud ülesande lahendamine MTÜ Hariduse Ühing „Tuum“ (registrikood 80562373) 03.10.2019. a taotluse menetlemisel.
4. Rakendussätted
4.1 Otsus jõustub seadusega sätestatud korras.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

Irina Janovitš
Linnavolikogu esimees

Linnavalitsus otsustab:

1.
Esitada lisatud otsuse eelnõu „Erakooliseaduse § 5⁴ lg 2 p 8² antud ülesande lahendamise volitamine“ Narva Linnavolikogule vastuvõtmiseks.

2.
Volitada Narva Linnavalitsuse Kultuuriosakonna juhataja Viktoria Lutust antud küsimust ette kandma Narva Linnavolikogus.

Aleksei Jevgrafov
Linnapea

